cs en cs da sv sv sv de da da da da de da da da cs de da da sv da en en en da da da da da da en en da en en en en en da da da da cs en fr da nl da de da da de da da da sv da de da da sv da sv az da en
Janne Mark: Kontinent - IVAN ROD
Anmeldelser af bøger om musik
DVD- og filmanmeldelser om musik
Please follow and like us:
Danske Janne Marks nye album er mesterligt, rørende, uskyldsrent. Resultatet (tror jeg) af 1) en organisk sammensmeltning af musisk, kompositorisk og lyrisk talent, 2) evnen til at omsætte eftertanker til enkle, men vedkommende sætninger og 3) evnen til at finde de rette samarbejdspartnere og sammen med disse skabe de optimale forudsætninger for at skabe et egentligt værk. For et værk! Det vil jeg sige, at Kontinent er. Et lille mesterværk faktisk. Med sange og musik, der genremæssigt befinder sig et sted midt imellem lyrisk vokaljazz og sakral salmesang. Og som (tror jeg) er skabt i et magnetisk felt mellem den danske singer-songwriter og den norske jazztrompetist og producer, Arve Henriksen, der selv spiller med en så inciterende nerve, at denne lytter uvilkårligt suges ind i musikken.
Janne Mark og Arve Henriksen – og i øvrigt Nils Økland, Henrik Gunde, Esben Eyermann og Bjørn Heebøl – er således ude i et smukt ærinde, der inkluderer os andre, hvilket er meget, meget prisværdigt. Ligesom albummet som sådan er prisværdigt og lige så vel som ACT-debutalbummet, Pilgrim fra 2018, på det varmeste må anbefales!
Når jeg hører åbningsnummeret på Janne Marks nye album tænker jeg, at hun – uanset at både musikken og teksten ifølge liner-notes er skrevet af hende selv – skylder en stor tak til Peter Bastian. Altid allerede elsket var således et af Bastians allersidste mantraer, inden han døde. (Og ganske rigtigt titlen på den sidste bog, der bar hans forfatternavn, selv om den var skrevet af Tor Nørretranders). Det andet nummer på Janne Marks nye album, Har døden taget noget fra dig så giv det tilbage, er selvfølgelig inspireret og skrevet af Naja Marie Aidt, som har skrevet en roman med selvsamme titel (og som også krediteres i liner-notes.
Albummet rummer i alt elleve skæringer. Heraf er seks kompositioner / fem tekster skrevet af Janne Mark (én tekst af Naja Marie Aidt). To kompositioner (uden sang) er skrevet af Arve Henriksen. Og de resterende tre kompositioner / sange er versioneringer af traditionelle folkesange fra henholdsvis Skotland, England og Norge. Men uanset ophav hænger det hele sammen i et formfuldendt, lyrisk tonesprog, som er usædvanligt i en dansk kontekst, men mere gængs i en norsk. Jeg mistænker af samme grund Arve Henriksen for at have sat sine markante aftryk på produktionen. Men det ændrer ikke ved, at Janne Mark og Arve Henriksen og de øvrige musikere har skabt et lille mesterværk.
***** / ACT Music / 47 min. / Også anmeldt i mu
Please follow and like us:
CD- og pladeanmeldelser, Musik Jazz, Kammerjazz, Moderne Jazz, Vokaljazz
Helle Henning: As Long As We Both Know
Elina Duni: Lost Ships
Ivan Rod er journalist, anmelder, forfatter og redaktør
Peter Sommer live i “I morgen er alt nyt” på Aveny T
Number Junky: Earth Matters
Dado Moroni: There is no Greater Love
Kultursaloner på Gisselfeld Kloster
Anmeldelser af bøger om musik
DVD- og filmanmeldelser om musik
Afro Afrojazz Americana Avantgarde BigBand Blues Country Cross Over Digte Electronica Elektronisk Folk Folkrock Freejazz Funk Fusion Hip-Hop Improvisation Indierock Jazz Jazzrock Kammerjazz Kammermusik kammerpop Klassisk Latinjazz Moderne Jazz neofolk neoklassisk Nujazz Pop Poprock Progressiv Rock R&B Rock Roman Roots Singer-Songwriter Soul Swingjazz Synth-Pop Traditionelt Viser Vokaljazz World
Powered by WordPress | Theme by Themehaus